
Saksliste HASLE - LØREN IL AVD. HÅNDBALL
Styremøte 
22.01.2025 19.00-21.00


Til stede: Gro Anne, Ole Andreas, Susinthiran, Christophe, Karoline, Trond (digitalt)
Forfall: Maren, Stian
Referent: Ole A. F. Jonsgård


	Saks nr.
	Tema
	Saksansvarlig
	Oppsummering og beslutning

	1
	Godkjenning av innkalling og referat fra forrige møte.
	Susinthiran

	Nestleder kontakter Elverum cup for å be om en samlefaktura i stedet for enkeltfaktura pr. Lag.

	2


	Informasjon fra styreleder
	Susinthiran
	Informasjon i eget punkt under.

Det kommer nytt system for tilgang til hallen og dermed vil man ikke legge inn nye tilganger. Vi trenger å vite hva som skjer med låsesystemet framover og hvordan vi skal få tilgangene vi trenger. Målet må være at folk ikke kommer til stengt dør når de skal trene.
Nestleder sjekker status på tilgangsforespørsler med DL.

	3
	Elverum yngres cup
	Susinthiran
	Nestleder kontakter Elverum cup for å be om en samlefaktura i stedet for enkeltfaktura pr. Lag.

Alle som skal være med i apparatet på cupen må ha politiattest. Bør informeres om nå. Susinthiran kontakter Monica i regionen for 
bistand i å organisere opplæring og informasjon. Christophe bidrar. Susinthiran deler informasjon om hva som skal skje når etc. I Spond-gruppe.

	4
	Informasjon fra Ressursutvalget
	Gro Anne
	Dugnad julekalender 2024 ble en suksess, med totalt inn 193.205 kr av 200.000 kr mulige. Bra jobbet.
Fortsatt flere som ikke har hentet sine premier. Venter ut Januar før vi starter arbeidet med å spore opp vinnerne. 
Kiosksalget og inngang på hjemmekamper går også bra, totalt inn i høst 2024 128.000 derav 57.000 i inngangsbillet, Inngangsbillett for 2025 er økt til 70 kr (fra 60 kr). 
Hendelse på kamphelg hvor bortelag hadde brukt den ytterste garderoben, garderobedøren inn til innergang ble lukket (og da automatisk låst). Ingen i håndballen har tilgang til å låse opp denne, hva gjør vi i slike tilfeller? For låse-spørsmål se pkt. 2.

Sushi-bestilling har mye lenger bestillingstid, men får 16.03.


	5
	Informasjon fra sportslig utvalg
	Stian
	Sportslig møte har møte 23.01.25. Hasle-Løren kan få tilgang til Sinsen skole under Sinsen-uka for å kunne rekruttere. 
De skal også bl.a. se på hvordan informasjonsflyten mellom styret og lag-enhetene skal fungere bedre. Spesielt yngre lag og nye lagledere trenger bedre informasjon.

	6
	Informasjonsmøte?
	Maren
	Styret er enige i at det er behov for et eget informasjonsmøte. Vi bør også se på hvordan informasjonen deles på nettet etc. 

	7
	Nye nettsider og medlemssystem
	Beate
	[bookmark: _@_0AC1431BF5274C179AB031DB54C486F7Z]Vi må sikre at vesentlig informasjon er enkelt tilgjengelig på nettsidene. Styret etterlyser også bedre informasjon og tilganger til nytt medlemssystem. @Beate Paulsen har antagelig mulighet til å gi det. Christophe som minimum må ha for å kunne administrere lisenser etc.	Comment by Ole A.F. Jonsgård: @Beate Paulsen

	8
	Materialforvalter: Hva gjør vi?
	Gro Anne
	Ikke meldt seg fra foreldregruppen. Ønsker at lagledere og trenere jobber litt hardere med å finne en egnet i foreldregruppen. Det haster.

Forslag til endring av rutiner på innkjøp av matriell. 
Lagledere kjøper inn forbruksmatriell, som isposer, teip, plaster (hva mer kan være aktuelt her?) til sin lagenhet. 
Matrialforvalter for ansvaret for innkjøp av drakter, baller (hva mer ?)
Dette letter arbeidet for den kommende matrialforvalter.

Styret endrer ikke rutiner, men Karoline og Trond tar med seg forespørsel til sportslig utvalg i møte 23.01.25.

	9
	Økonomi - Status + ønske om endring av rutine
	Christophe
	Styret vedtar forslag som forelagt, med unntak av inkludering av treningsdresser til trenere.

Punktet om endring i årsavgiftene tas med som sak til årlig møte.

	10
	eventuelt

	
	Spørsmål fra Stian om vi kan flytte møtene fra onsdager.

Styrets møter er vedtatt for ut sesongen, men vi tar det med så neste sesongs styremøter planlegges etter at treningskabalen er lagt.

Til årlig møte, dokumentet skal være ferdig til 31.01.

Styret foreslår at vi kombinerer informasjonsmøte til støtteapparatet etter årlig møte og lagledermøte med en sosial sammenkomst. Gro Anne og Susinthiran finner en dato.




Til sak 2: 
Referat fra møte / Lørenhallen adkomst
 
1. Felles enighet at det er utfordrende med «fri flyt» av tilganger til dørene
Samtidig som det er viktig at brukerne av hallen har smidighet for å komme seg inn.
Fysisk nøkkel som Refstad skole har disponert på avveie, det medfører noe bekymring, da dette er systemnøkkel med en del tilganger.
 
2. Dagens adkomst struktur må endres til,
Håndball har sin inngang med dør inn til egen kiosk
Hall brukere disponerer da 3stk garderober og ene toalett området.
Fotball får adgang til dør nærmest klubbhus, som sikrer tilgang til en garderobe samt toaletter.
I tillegg har fotball 2stk garderober på klubbhuset
 
Dør fra ytterste garderobe og inn til hall låses / skjermes av fra kl.15 på hverdager, samt hele lørdag og søndag.
Vil begrense adkomst videre i hallen for de som «henger der»
 
Inngangsdøren på midten av bygget blir låst / skjermet av, og kan ikke benyttes til annet enn nødutgang
 
3. Det blir færre «nøkkel» tilganger fremover. Løsning som ishallen benytter med personlig kode vurderes. 
 
4. Ordning med hallvakter avventes. Ny vurdering på dette høsten 2025
 



Til sak 3:
Jeg har meldt på de lagene som har gitt beskjed innen 9.1.2025. Hvis flere kan stille lag etterpåmelder vi. Fakturaadresse oppgitt er okonomi.handball@hasle-loren.no og Christophe er satt som referanse.
Susinthiran er satt opp som kontaktperson med susinthiran.sitham@hasle-loren.no (blir viktig å følge med på den adressen + formidle informasjon fortløpende til cup-komiteen og lagledere i Spond).

NB! Vi har lovet å organisere enkel opplæring og bevisstgjøring for voksne som skal være med barn på cup. @susinthiran, kan du ta kontakt med Monica i regionen for å høre om de kan bistå oss med det i mars?


Til sak 6: 
Bør vi ha et digitalt informasjonsmøte for alle lagledere og trenere i etterkant av årlig møte? Info om styre og utvalgene, planer for resten av sesongen (bortreisecup), opplegg for sesongen 25/26, nye nettsider og medlemsrigg med mer?

Til sak 9:
Endring i økonomirutiner. Kan det vedtas her? Eller må det gjennom årsmøte? (Treningsavgiften må vel det, men resten kan vi kanskje beslutte?)
Penger fra styret til lagkassa (Dagens løsning):
· De ulike lagene får kr 50 per spiller til sommeravslutning og juleavslutning. Varierende
bruk av dette. Nye kull og lagledere får ikke alltid overført denne informasjonen.
Generelt skaper det unødvendig mye administrasjon.
· Per i dag gis fritak fra treningsavgift til trenere basert på følgende kriterier: 0-29 spillere
på et lag får man dekket for to trenere 30-39 spiller: 3 trenere får fritak 40-49 spillere: 4
trenere får fritak. De fleste donerer denne treningsavgiften tilbake til lagkassen. I
fotballen finnes ingen slik ordning i det hele tatt.
· Alle lagenheter får i dag dekke påmelding til to cuper. Hvor mye dette utgjør baserer seg på antall spillere og hvilken cup som velges. 
To eksempler med dagens løsning med 
J2012 (Et stort kull, som er hva vi ønsker oss):
· 41 spillere. Kr 50 per spiller sommer/jul = 4 100
· Får dekket treningsavgiften til 4 trenere = 8 800
· 2 cuper i året med ca 4 lag, påmeldingsavgift på ca kr 1 000 = 8 000
· Totalt = 20 900 (kr 509)
G2012/2013:
· 23 spillere. Kr 50 per spiller sommer/jul = 2 300
· Får dekket treningsavgiften til 2 trenere = 4 400
· 2 cuper i året med ca 3 lag, påmeldingsavgift på ca kr 1 000 = 6 000
· Totalt = 12 700 (Kr 552)
Forslag til endring:
Ønsker og kutte ut praksisen over til fordel for en fordeling til lagkassene tidlig i sesongen. Dette skal dekke overføringene som praktiseres i dag. Fordelen er at man slipper løpende administrasjon gjennom året med omfordeling av kr 50 per spiller til sommer/jul, oversikt over hvor mange cuper, kartlegging av fritak på treningsavgift osv…
Snitt av dette blir kr 530 (se eksempler over). Som gir en overføring fra styret til lagkassene på kr 132 500 med 250 medlemmer. 
Ved sesongstart fordeles det da kr 530 per spiller til lagkassen (f.eks. 30 spillere = kr 15 900). Dette skal dekke fordelene fra dagens ordning. Overføringen skjer i november (På dette tidspunktet skal antall spillere per lagenhet være ganske representativt for sesongen sett under et). 
Hvis noen lag fortsatt ønsker at en trener skal få dekket sin treningsavgift må dette
dekkes av lagkassen (midlene fordelt fra styret kan brukes til dette)
*Jeg har ikke foreslått det her, men en annen ting som kunne vært implementert er treningsdresser til trenere, men har ikke kommet på noen fornuftig fordelingsnøkkel.
I tillegg foreslår jeg en justering av treningsavgiften fra sesong 2025/2026 (Ikke justert på mange år):
Dagens satser:
8-11 år (1700 – 2700)
12 år (2200 – 3200)
13-14 år (2300 – 3300)
15 år (3000 -4000)
Forslag til nye satser, samt sammenslåing av 12 år og 13-14 år:
8-11 år endres til kr 2000 (3 000* ved manglende representant i styre/utvalg)
12-14 år endres til kr 2 500 (3 500* ved manglende representant i styre/utvalg)
15 år endres til kr 3 300 (4 300* ved manglende representant i styre/utvalg)
T.O: Fotballen koster kr 3 000 per sesong for barn mellom 8-12 år. Lagene får også tilført mye mer penger gjennom punktene nevnt over. 

